burgasdotpro/wikipedia huggingface dataset:
Filmová klapka

 
Filmová klapka je zariadenie používané pri nakrúcaní filmov. Slúži na pomoc pri synchronizácii obrazu a zvuku, a pomáha označiť konkrétne scény zaznamenané počas natáčania.
Elektronická klapka.
Moderné filmové kamery zapisujú opticky na kraj filmového pásu digitálny kód, ktorý je jedinečný pre každé filmové políčko a tiež tak zariadenie pre záznam zvuku ukladá spolu so zvukom rovnaký „timecode“, pretože obidve zariadenia sú prepojené dátovým káblom. Strihový program už si príslušné klapky nájde a spáruje automaticky.
Na digitálnej klapke je tento digitálny kód bežiaci od začiatku natáčania a meria celkovú spotrebu materiálu. Napriek tomu, že sa zdá že klapka už je teoreticky zbytočná, stále sa pri natáčaní používa či už ako poistka pred výpadkom kódu, alebo pomáha pri natáčaní na viac kamier, kde niektoré z nich nemusia byť rovnako technicky vybavené a pod.
Vynájdenie klapky.
Filmovú klapku vynašiel Frank Thring (otec herca Franka Thringa), v roku 1920 v Melbourne, keď stál v čele Efftee Studios. 
Dnešnú digitálnu klapku vynašiel Matthew L. Davies, držiteľ amerického patentu číslo 6831729.
DCA rádio

DCA rádio bola slovenská rozhlasová stanica. Svoje vysielanie začala 16. decembra 1992 ako druhá súkromná stanica a ukončila 15. marca 2000. 
Rádio vzniklo v Dubnici nad Váhom z podnetu skupiny nadšencov a už v polovici decembra začalo vysielať pre Stredné Považie z blízkeho vysielača. Názov bol odvodený od poštovej skratky sídelného mesta, Dubnice a okrem regionálneho spravodajstva bolo známe vysokým podielom domácej a tanečnej hudby. Frekvencia 105,5 MHz pokrývala v raných časoch vysielania a prázdneho éteru územie od Liptova cez Zvolen, Levice a Nitru po Senec a na Morave od Brna po Olomouc. 
Počúvanosť sa stabilne pohybovala na špici rebríčka regionálnych staníc a ešte aj pred ukončením vysielania v roku 1999 dosahovala 100 tisíc poslucháčov. Niekoľko posledných mesiacov rádio sídlilo v Trenčíne, no technické problémy (nejasné vzťahy majiteľa prenajatých priestorov a následné odpojenie el. energie) a hromadiace sa dlhy vyústili v ukončenie vysielania a následne v odobratie licencie.
Alesso

Alessandro Rodolfo Renato Lindblad (* 7. júl 1991, Štokholm, Švédsko), viac známy pod svojím umeleckým menom Alesso, je švédsky DJ a producent elektronickej tanečnej hudby.
Hudobná kariéra.
Alesso sa špecializuje na progresívny house a popularitu si získal v roku 2011, kedy si získal podporu známych interpretov ako Avicii, Swedish House Mafia, Tiësto, Sander van Doorn, Kaskade a ďalších. Jeho remix skladby „Pressure“ sa stal jednou z najhranejších EDM skladieb roka 2011. V zozname Top 100 DJ časopisu "DJ Magazine" debutoval v roku 2011 na 70. mieste. Dňa 24. marca 2012 debutoval v rádiu BBC Radio 1 so svojím Essential Mixom. Mainstreamovú pozornosť si získal singlom Under Control spolu s Calvinom Harrisom a Hurts. V roku 2012 sa umiestnil na 20. mieste v zozname Top 100 DJ časopisu "DJ Magazine" a v roku 2013 na 13. mieste v totožnom zozname.
Zoznam piesní Pavla Bobka

Toto je zoznam piesňovej tvorby speváka Pavla Bobka
Zoznam.
poz. - pieseň - duet - (autor hudby / autor textu piesne) - album
(h:/t:) - doteraz nezistený autor hudby alebo textu
C.
 == Č == * Čekám na svůj náklaďák (Me And Bobby McGee) - (? / Kris Kristofferson and Fred Foster) - NO == * == Waiting for your truck (Me And Bobby McGee) - (? /?) -
Theano (dcéra Danaa)

Theano alebo Theanó ("Theano/iný prepis: Theanó") je v gréckej mytológii dcéra líbyjského kráľa Danaa a jeho manželky Polyxo.
Theano bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Theane za manžela vybrali Fanta, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Theano a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Fantes

Fantes alebo Fantés ("Fantes/iný prepis: Fantés") je v gréckej mytológii syn egyptského kráľa Aigypta a jeho manželky Kaliadny.
Fantes bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Fantes si bral za manželku Theano, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Peristhenes (syn Aigypta)

Peristhenes alebo Peristhenés ("Peristhenes/iný prepis: Peristhenés") je v gréckej mytológii syn egyptského kráľa Aigypta a jeho manželky Kaliadny.
Peristhenes bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Danaos však s tým nesúhlasil a preto mu Aigyptos vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Peristhenes si bral za manželku Élektru, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Élektra (dcéra Danaa)

Élektra alebo Elektra ("Élektra") je v gréckej mytológii dcéra líbyjského kráľa Danaa a jeho manželky Polyxo.
Élektra bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Keďže jej otec so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Élektre za manžela vybrali Peristhena, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Élektra a aj ostatné jej sestry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého suda vodu.
Vinianske jazero

Vinianske jazero je vodná nádrž v južnej časti Vihorlatských vrchov.
Poloha.
Nachádza sa približne severovýchodne od obce Vinné a leží medzi vrchmi Šutová (), Marečková (), Bogdanka () a Senderov (). Vodná plocha meria a jeho najväčšia hĺbka je . Jazero je obľúbenou turistickou lokalitou s množstvom chát a možnosťou kúpania, člnkovania, turistiky a v zime korčuľovania. Prístupné je cestou z obce Vinné, ktorá obchádza celé jazero a tiež turistickými chodníkmi. Návštevníkom sú ponúkané stravovacie a ubytovacie služby.
V jeho blízkosti sa nachádza východiskový bod pešej turistickej trasy, vyznačenej žltou turistickou značkou na obľúbený Viniansky hrad ().
História.
Obyvatelia Vinného nazývali toto územie Blaco (Malé Blato). Mappa Totius Terreni Possionum Vinna cum Banka (Mapa celého územia usadlostí Vinna a Banka) z roku 1789, znázorňuje toto územie ako lúku. V roku 1823 sa v písomných prameňoch spomína ako Blato slatinné (Blattzo Szlastsinszky), čo svedčí o tom, že tu bola neplodná močaristá pôda, nevhodná na poľnohospodárske účely. Preto tu koncom 19. storočia nechali Sztárayovci vybudovať rybník a to prehradením terénnej depresie a privedením vody z Vinianskeho potoka. V roku 1882 sa o ňom, ako o novopostavenom rybníku, zmieňuje maďarský botanik Sándor Dietz. Český geograf a kartograf Karel Kuchař tento rybník v roku 1932 nesprávne zaradil medzi „reliktné jazerá prirodzené hradené“, preto ho nesprávne pomenoval ako „Jazero Vinná“, namiesto „Rybník Vinná“. Tento názov sa používa dodnes v podobe Vinianske jazero. Historik Martin Molnár predpokladá, že sa práve tu nachádzala aj zaniknutá dedina Blatá (Blaccza).
If I Lose Myself

„If I Lose Myself“ je skladba americkej rockovej skupiny OneRepublic z ich tretieho štúdiového albumu "Native" (2013). Bola vydaná ako prvý oficiálny singel z albumu dňa 8. januára 2013. Napísali ju Ryan Tedder, Benny Blanco, Brent Kutzle a Zach Filkins. Producentmi boli Tedder a Blanco, pričom Kutzle bol koproducentom. Skladba dosiahla 74. miesto v americkom rebríčku Billboard Hot 100 a 6. miesto v nemeckom rebríčku Media Control Charts.
Kompozícia.
„If I Lose Myself“ je electropopová a pop rocková skladba, ktorej dĺžka je štyri minúty a jedna sekunda. Jej tempo je 140 úderov za minútu.
Verzia Alesso vs. OneRepublic.
Tanečná verzia skladby remixovaná švédskym DJom Alessom bola vydaná v Holandsku a Švédsku dňa 2. apríla 2013.
Alžbetínska univerzita

Alžbetínska univerzita bola maďarská univerzita v Bratislave, ktorá bola založená v roku 1912. Svoju činnosť začala v roku 1914, počas vojnových rokov bola aktívna len čiastočne. Po vzniku Česko-Slovenska v roku 1919 bola zrušená.
Dejiny.
Prvou bratislavskou univerzitou bola Academia Istropolitana, založená Matejom Korvínom v roku 1465 (v tom čase jediná, hoci nie prvá univerzita v Uhorsku) a po Matejovej smrti v roku 1490 zanikla. Historická Trnavská univerzita bola založená v roku 1635 a presťahovaná do Budapešti v roku 1777. Ďalšia maďarská univerzita bola Miškolci. Po rakúsko-uhorskom vyrovnaní (1867) a nahradení nemčiny (1860) ako úradného jazyka maďarčinou zákon z rok 1868 ukladal povinné vyučovanie úradného jazyka na školách mali vznikať nové maďarské univerzity. O novú univerzitu mali záujem aj Košice. V Bratislave vznikla po mnohých pokusoch a oddialeniach, ktoré sa ťahali už od osemdesiatych rokov 19. storočia. Alžbetínska univerzita bola založená v Bratislave až v roku 1912. Pomenovaná bola podľa Alžbety Bavorskej (Sissi), alebo podľa Svätej Alžbety Uhorskej (Durínskej). Prednášať sa na nej začalo 13. októbra 1914.
Fakulty.
Mala tri fakulty: právnickú (začala činnosť v akademickom roku 1914/1915), filozofickú (začala činnosť v letnom semestri 1917/1918), lekársku (začala činnosť v akademickom roku 1918/1919, mala funkčné len klinické ročníky). Plánovaná prírodovedecká fakulta vôbec nezačala svoju činnosť. Právnická a filozofická fakulta svojou činnosťou nadväzovali na Kráľovskú akadémiu (v 1784 premiestnená z Trnavy do Bratislavy, kde pôsobila do 1912). Právnická fakulta sídlila v budove Jezuitského kolégia na Kapitulskej ulici a lekárska fakulta v Aspremontovom paláci. So vznikom bola založená i univerzitná knižnica o čo sa zaslúžil knihovník bratislavskej Mestskej Knižnice dr. Kumlik. Presvedčil mesto, aby darovalo bohaté knižničné fondy novozaloženej univerzite. V tom čase knižnica vlastnila 28 887 zväzkov a univerzitnej knižnici odovzdala 23 715 zväzkov.
Hodnotenie a význam.
Počas jej činnosti mala najviac poslucháčov právnická fakulta – 180 – a mala 11 katedier a 15 profesorov.
Univerzita bola zriadená pre územie Slovenska, jej pôsobenie však bolo výrazne maďarizačné. 
Na lekárskej fakulte začal svoju vedeckú dráhu Albert Szent-Györgyi, neskorší nositeľ Nobelovej ceny za fyziológiu a medicínu. 
Alžbetínska univerzita zanikla po vzniku Česko-Slovenska 30. júna 1919. Časť bola včlenená do novovzniknutej Univerzity Komenského a časť prenesená do Pécsu.
Súkromná Vysoká škola zdravotníctva a sociálnej práce sv. Alžbety v Bratislave, ktorá vznikla v roku 2003, nadväzuje na "Alžbetínsku univerzitu" svojím názvom.
Výsledok hospodárenia pred odpočítaním úrokov, daní a odpisov

Výsledok hospodárenia pred odpočítaním úrokov, daní a odpisov alebo EBITDA (iné názvy pozri nižšie) je jeden z hlavných ukazovateľov vo finančnej analýze podniku. Podrobnosti jeho definície pozri nižšie. 
Názvy.
Anglický názov tohto ukazovateľa je "Earnings before Interest, Taxes, Depreciation and Amortization (Charges)". Anglická a medzinárodná skratka je EBITDA.
Slovenské názvy tohto ukazovateľa sú: 
pričom namiesto výrazu „výsledok hospodárenia“ v uvedených názvoch vždy môže byť niektorý z týchto výrazov: zisk, hrubý zisk, [zriedkavo:] príjmy, [zriedkavo:] výsledok, [staršie:] hospodársky výsledok, resp. ak je ukazovateľ obmedzený len na hospodársku činnosť: prevádzkový zisk či výsledok hospodárenia z hospodárskej činnosti (čiže ďalšie možné názvy sú zisk pred úrokmi, zdanením a odpismi, prevádzkový zisk pred zdanením, úrokmi, odpismi a amortizáciou a pod.). 
V anglickom a niektorých slovenských názvoch je - ako vidno - namiesto výrazu „odpisy“ výraz „odpisy a amortizácia“. Je to tak preto, lebo kým v bežnom slovenskom (a stredoeurópskom) účtovníctve sa hovorí vždy len o odpisoch, v GAAP a IFRS sa terminologicky rozlišuje medzi odpismi [v užšom zmysle] (depreciation) a amortizáciou (amortization) - o odpisoch [v užšom zmysle] sa hovorí pri hmotnom majetku a o amortizácii pri nehmotnom majetku.
Definícia.
EBITDA je definovaný ako výsledok hospodárenia (alebo podľa iných zdrojov len výsledok hospodárenia z bežnej činnosti [=z hospodárskej a finančnej činnosti] alebo len výsledok hospodárenia z hospodárskej činnosti) podniku pred odpočítaním dane z príjmov a bez zohľadnenia nákladových úrokov a odpisov. Spomínaný výsledok hospodárenia (bežne nazývaný: zisk) je pritom len iné označenie pre rozdiel medzi účtovnými nákladmi a účtovnými výnosmi.
Všeobecný vzorec je teda:
Inými slovami:
V slovenskom podvojnom účtovníctve je EBITDA teda konkrétne:&lt;br&gt;
Úroky a odpisy sa tu pripočítavajú preto, lebo v slovenskom oficiálnom výsledku hospodárenia sú už odpočítané, z čoho vyplýva, že ich treba vo výpočte "vrátiť naspäť".
Význam.
EBITDA ukazuje prevádzkovú výkonnosť podniku. Nezohľadňuje rôznosť daňových zaťažení v rôznych štátoch sveta, a preto je obľúbený ako ukazovateľ na medzinárodnej úrovni. Používa sa vo finančnej analýze pri porovnávaní výkonnosti podnikov alebo odvetví.
Rastislav Gašpar

Rastislav Gašpar môže byť:
Kostol svätej Alžbety (Kremnica)

Kostol svätej Alžbety (ľudovo Špitálsky kostol) je gotický rímskokatolícky kostol v Kremnici na Dolnej ulici pri nemocnici. Bol pristavený k nemocnici v 14. storočí.
Kostol vnikol v rokoch 1382 až 1383. Je to najstarší kostol v Kremnici (po kaplnke sv. Ondreja). Ide o jednoloďový kostol s predĺženou svätyňou. Klenby vo svätyni majú kamenné rebrá ktoré zdobia na svorníkoch dva znaky Anjouovcov (rodinný aj uhorský) a banícky symbol. Veža nebola súčasťou pôvodného objektu. K stavbe bola pristavená v rokoch 1712 až 1713. Z vybavenia sa zachovala pôvodná gotická krstiteľnica s barokovým figurálnym vekom. V rokoch 2000 až 2001 bol objekt kostola rekonštruovaný.
Hermos (syn Aigypta)

Hermos ("Hermos") je v gréckej mytológii syn egyptského kráľa Aigypta a jeho manželky Kaliadny.
Hermos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Hermos si bral za manželku Kleopatru, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Tatra 147

Tatra 147 (tzv. "Dumpcar") je nákladný automobil z produkcie automobilky Tatra, ktorý bol určený na prácu v stiesnených priestoroch.
Technicky vychádza z Tatry 111, s ktorou má zhodnú väčšinu dielov. Odlišný je skrátený rázvor a teda menšia dĺžka, ktorá robila vozidlo obratnejším a nadstavba, ktorou bola oceľová korba s objemom a jednostranným vyklápaním. Používala sa najmä na prevoz kameňa, štrku, zeminy a iných sypkých materiálov. T 147 sa vyrábala v rokoch 1957 až 1961 v závode v Detve.
Kathryn Adams

Kathryn Adams, vlastným menom Kathryn Ethalinda Colson, (* 25. máj 1893, St. Louis, Missouri, USA – † 17. február 1959, Hollywood, Kalifornia) bola americká herečka nemých filmov.
Životopis.
Do sveta filmu vstúpila v roku 1915 po krátkej neúspešnej kariére v hudobnej groteske. Hrala hlavné úlohy, v dvadsiatych rokoch potom úlohy vedľajšie. Kariéru ukončila v roku 1925. V roku 1931 sa ešte objavila vo filme "The Squaw Man".
Zomrela na infarkt myokardu a je pochovaná na Calvary Cemetery v Los Angeles.
Zoznam slovenských článkov/É

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
év.
Éva Vica Kerekes
Calvary Cemetery (East Los Angeles)

Calvary Cemetery je rímskokatolícky cintorín spravovaný arcidiecézou Los Angeles. Leží v East Los Angeles. Je tiež nazývaný "New Calvary Cemetery", pretože pôvodný cintorín bol presťahovaný na toto miesto pri stavbe Cathedral High School. Vznikol v roku 1896 a patrí k najstarším cintorínom v Los Angeles.
Gaelscoil

Gaelscoil (mn. číslo: "Gaelscoileanna") označuje školu v Írsku, v ktorej sa vyučuje po írsky (sú to predovšetkým základné školy). Termín označuje najmä írskojazyčné školy mimo gaeltachtov (území, kde je írčina prvým jazykom obyvateľov).
Žiaci a študenti si v týchto školách osvojujú írčinu tým, že sa v nej vyučujú štandardné predmety. Na rozdiel od škôl s vyučovacím jazykom anglickým majú tieto školy reputáciu vychovávania žiakov spôsobilých v írčine. Kým školy s vyučovacím jazykom anglickým opúšťa len veľmi málo absolventov s plynulou znalosťou írčiny, napriek tomu, že írsky jazyk je v Írsku povinným predmetom na všetkých základných a stredných školách.
Jason Orange

Jason Thomas Orange (* 10. júl 1970, Crumpsall, Spojené kráľovstvo) je britský spevák, hudobný skladateľ, tanečník a herec. Je členom úspešnej popovej skupiny Take That, ktorá získala veľký úspech v 90. rokoch. Skupina si úžíva úspech aj od jej návratu na scénu v roku 2005.
Životopis.
Vyrastal ako mormón. V roku 2001 začal navštevovať South Trafford College. Maturoval z angličtiny, kurz taktiež zahŕňal psychológiu, biológiu a históriu.
K skupine Take That sa pripojil v novembri 1990, ale vo februári 1996 sa skupina rozpadla.
Jason pokračoval v kariére herca, objavil sa v televíznom trileri "Killer Net" (1998). Účinkoval tiež v londýnskom divadle v hre "Gob" (1999). Alternoval hlavnú postavu spolu s Tomom Hayesom, hru napísal Jim Kenworth a režíroval James Martin Charlton.
V roku 2005 formácia Take That ako 4-členná skupina vydala album s ich najväčšími hitmi. V roku 2006 nasledoval ich prvý štúdiový album od roku 1995, "Beautiful World". Jason Orange sa podieľal na textoch a hlavných vokáloch na albume. V roku 2008 vydali druhý štúdiový album "The Circus". V roku 2010 bol vydaný album "Progress" už v kompletnej pôvodnej 5-člennej formacií spolu s Robbiem Williamsom.
Skupina má aktuálne prestávku.
Jason Orange sa objavil v portrétovej role na Channel 4 v komédií "Shameless", ktorá sa vysielala v apríli 2013.
Zem kráľovnej Maud

Zem kráľovnej Maud (nór. Dronning Maud Land) je zámorské územie Nórskeho kráľovstva v Antarktíde. Územie s rozlohou 2,5 milióna km² prehlásilo Nórsko za svoju kolóniu 14. januára 1939, no nakoľko podlieha Antarktickému zmluvnému systému, nároky neboli nikdy uznané.
Územie bolo pomenované po kráľovnej Maud z Walesu, vnučke kráľovnej Viktórie a prvej panovníčke slobodného Nórska. Nachádza sa medzi 44°38' východnej zemepisnej dĺžky a 20° západnej zemepisnej dĺžky a je rozdelené na 5 regiónov a Plošinu Haakona VII. (Antarktickú plošinu).
Povrch je takmer celý pokrytý ľadovcom. Najvyšším bodom je "Jokulkyrkja" s výškou 
Výskumné stanice.
Na území sa nachádza viacero výskumných staníc, medzi nimi nórske ("Troll" a "Tor"), juhoafrické ("SANAE IV", "SANAE E" a "Sarie Marais"), nemecké ("Kohnen" a "Neumayer Station") a švédske ("Svea Station" a "Nordenskiöld Base").
AA20-1

AA20-1 (Andrej Andrejev) bol prototyp sovietskeho parného rušňa. Označenie nesie po Andrejovi Andrejevovi, ktorý jeho stavbu sponzoroval a faktu, že nosnosť nápravy bola 20 ton. Kým niektorí výrobcovia parných rušňov používali usporiadanie pojazdu s dvanástimi spriahnutými kolesami (šesť poháňaných náprav), nikto nikdy nepostavil parný rušeň so štrnástimi spriahnutými kolesami. Parný rušeň AA20-1 bol tak držiteľom dvoch rekordov: prvý rekord za najväčší počet spriahnutých kolies na rušni a druhý rekord za najdlhší rušeň s pevným rámom v Európe. Do roku 1939 bol dokonca najdlhším rušňom s pevným rámom na svete, kedy ho predbehol parný rušeň PRR S1.
História.
Použitie veľkého počtu poháňaných náprav bolo vhodné kvôli veľkej hmotnosti rušňa, čím mohla byť znížená nosnosť náprav, lepšie sa rozložila hmotnosť stroja a netrpela tak trať. Skupina sovietskych rušňových strojárov navštívila USA, kde pravdepodobne videli rušne 4-12-2, ktoré používala spoločnosť Union Pacific Railroad. Na rozdiel od úspešných rušňov Union Pacific, bol tento rušeň ich nešťastím.
Rušeň AA20-1 mal mať pôvodne usporiadanie pojazdu 4-14-2 (1'G2'). Jeho konštrukcia prebiehala v nemeckom meste Essen spoločnosťou Krupp podľa sovietskeho dizajnu. Neskôr bol ešte nedokončený rušeň prevezený do mesta Luhansk, kde bol vybavený dvojnápravovým vodiacim podvozkom. Vlečný podvozok niesol obrovský rošt. Rušeň bol určený na spaľovanie menej kvalitného uhlia a preto bolo potrebné množstvo priestoru nato, aby horením poskytovalo dostatok tepla pre kotol.
Sedem poháňaných náprav bolo uložených 1,7 metra od seba, čo dávalo tomuto rušňu veľmi dlhý rázvor až 10 metrov. Preto musel byť prispôsobený na prekonávanie zákrut. Tri stredné poháňané nápravy boli zaslepené, a prvá so siedmou boli vybavené priečnymi hybnými zariadeniami. Vodiaci podvozok mal pozdĺžnu odchýlku ± (v extrémnych zákrutách) a vlečný podvozok ±.
Počas prevádzky však bol odhalený rad konštrukčných nedostatkov, a to najmä v distribúcii pary. Preto bol v roku 1935 po niekoľkých testovacích jazdách vyradený z prevádzky a v roku 1960 bol zošrotovaný.
Zíma (priezvisko)

Zíma je české priezvisko odvodené od slova zima. Najčastejšie je v mestách Praha, Beroun a Rakovník. Na Slovensku je veľmi zriedkavé, vyskytuje sa len v obciach Brodské (okres Senica) a Vrbovce (okres Myjava).
Známi nositelia.
Pozri v článku Zíma.
Zíma

Zíma je priezvisko, pozri Zíma (priezvisko), napr.:
Ľubica Blašková

PhDr. Ľubica Blašková (* 31. máj 1955, Bratislava) je slovenská pedagogička a prekladateľka. Bola kandidátkou na prezidentku SR vo voľbách v roku 2014. Ľubica Blašková bola na začiatku jedinou kandidujúcou ženou.
Životopis.
Po ukončení Gymnázia Andreja Kmeťa v Banskej Štiavnici, kde absolvovala prípravku pre štúdium v zahraničí, pokračovala v štúdiách v Moskve a štúdium ukončila v roku 1981. V roku 1982 zložila rigorózne skúšky v odbore "teória vyučovania ruského jazyka a literatúry" na Filozofickej fakulte Univerzity Komenského a získala titul PhDr. Pracovala ako pedagogička na Vysokej škole ekonomickej v Bratislave. Pracovala ako prekladateľka a tlmočníčka, spolupracovala najmä s Ministerstvom kultúry SR a Československou televíziou. Na ďalších pozíciách pracovala v súkromnom a štátnom sektore.
Politické pôsobenie.
Kandidatúra na prezidenta.
Ľubica Blašková oznámila svoju kandidatúru neoficiálne v marci 2013, následne začala postupne zbierať podpisy k petícii a jej kandidatúru na prezidentku SR oficiálne uviedol na tlačovom brífingu 11. októbra 2013 pred sídlom prezidenta SR jej menovec Rastislav Blaško, bývalý podpredseda Sociálnodemokratickej strany Slovenska (predsedom v roku 1992 bol až do svojej smrti Alexander Dubček), ktorý v tom čase bol nezávislým kandidátom na predsedu Bratislavského samosprávneho kraja.
V prieskume konanom v novembri 2013, mesiac po ohlásení kandidatúry, získala 0,8 % preferencií.
9. januára, v posledný deň odovzdania podpisov od občanov alebo poslancov Blašková oznámila, že svoju kandidatúru sťahuje. Dôvodom bolo, že podľa jej názoru: „"Slovenská spoločnosť [...] nedospela do štádia, aby akceptovala ženu na tomto poste".“ Z arogancie obvinila poslancov NR SR, ktorí nemajú záujem podporiť iných občanov do politickej súťaže. Následne zvažovala kandidatúru na primátorku Bratislavy.
Kandidatúra do NR SR.
Vo voľbách do NR SR v roku 2020 kandidovala za stranu VLASŤ, ktorej lídrom bol v tom čase bývalý sudca Štefan Harabin.
Aktivity na Ukrajine.
Počas ruskej agresie voči Ukrajine sa aktívne zúčastnila ruskej propagandy a počas medzinárodne neuznaného referenda o pripojení okupovanej Luhanskej oblasti k Rusku usporiadaného 23. septembra 2022 pôsobila ako „medzinárodná pozorovateľka“.
Ako fiktívny zahraničný pozorovateľ figurovala aj počas zinscenovaných volieb v Záporožskej oblasti konaných 10. septembra 2023, čím vyjadrila podporu nezákonnej anexii ukrajinského územia. Vstupom na ukrajinské územie bez povolenia tiež porušila ukrajinské zákony.
EMD DDA40X

EMD DDA40X je diesel-elektrický rušeň s výkonom 6 600 koní (4,92 MW), postavený divíziou EMD spoločnosti General Motors v La Grange pre Union Pacific Railroad. Používa dva dieselové motory (každý s výkonom 3 300 koní (2,46 MW)) a je najvýkonnejším dieselovým rušňom aký bol kedy postavený, hoci v súčasnosti rušne GE AC6000CW, EMD SD90MAC a DF8DJ dosahujú podobné výkony. Je tiež najdlhším dieselovým rušňom aký bol kedy postavený.
Rušeň bol používaný pri ťahaní ťažkých nákladných vlakov cez pohoria, kde predtým niektoré vlaky ťahalo aj osem rušňov.
História.
V roku 1969 začala spoločnosť Union Pacific vyraďovať svoje rušne GTEL kvôli potrebe ekonomickejších rušňov. Celkovo bolo vyrobených 47 rušňov medzi júnom 1969 a septembrom 1971. Tieto rušne boli očíslované od 6900 do 6946, pričom rušeň s číslom 6936 je stále v prevádzke.
Rušne DDA40X sú dlhé 30 metrov. Ich rámy boli vyrobené spoločnosťou John Mohr Company, pretože dĺžka rámu prekračovala vtedajšie možnosti závodu EMD. Koncept dvoch pohonných jednotiek v jednom rušni nebol ničím novým. Rušne EMD E-unit boli jednými z populárnych dvojmotorových rušňov a spoločnosť Baldwin tiež vyrobila (ale nepredala) rušeň so štyrmi motormi.
Písmeno "X" v označení znamenalo "Experimental", pretože rušne DDA40X sa používali na testovanie nových technológií, ktoré sa mali používať v budúcnosti.
Union Pacific začal vyraďovať rušne DDA40X v roku 1984 kvôli rastu cien údržby, a do konca roku 1986 boli všetky rušne vyradené. Avšak rušen s číslom 6936 je stále v prevádzke a to väčšinou na výletné účely.
Motown Records

Motown Records je americká nahrávacia spoločnosť, ktorú v roku 1959 pod názvom Tamla Records založil Berry Gordy, Jr. v Detroite. Jej názov je spojenie slov "motor" a "town", ktoré sú aj prezývkou mesta Detroit. V roku 1972 sa Motown Records presídlila do Los Angeles. Od leta 2011 je spoločnosť aktívna pod divíziou The Island Def Jam Music Group spoločnosti Universal Music Group. V súčasnosti sídli v meste New York.
Sony Music Entertainment

Sony Music Entertainment (známa tiež ako Sony Music) je americká hudobná korporácia, ktorú vlastní Sony Corporation of America, ktorá je dcérskou spoločnosťou japonskej Sony Corporation. Sony Music založila spoločnosť American Record Corporation v roku 1929. V súčasnosti je druhou najväčšou nahrávacou spoločnosťou na svete za Universal Music Group.
Nešporova ulica

Nešporova ulica je ulica:
Ovčiarska ulica

Ovčiarska ulica je ulica:
Partizánska cesta

Partizánska cesta je ulica:
Pieninská ulica

Pieninská ulica je ulica:
Pedagogická fakulta Prešovskej univerzity v Prešove

Pedagogická fakulta Prešovskej univerzity v Prešove (skr. PF PU) je jedna zo zakladajúcich fakúlt Prešovskej univerzity.
Štúdium.
Študijné odbory.
Študijné odbory akreditované na Pedagogickej fakulte PU:
Ako jediná na Slovensku je výhradne špecializovaná na prípravu pedagógov pre materské školy, prvý stupeň základných škôl (primárne vzdelávanie) a pre špeciálne školy
Študijné odbory na Pedagogickej fakulte PU (1997 – 2004):
Študijné odbory na Pedagogickej fakulte PU (od roku 2005):
Študijné programy.
Študijné programy Pedagogickej fakulty:
V rámci "bakalárskeho stupňa štúdia" sú v súčasnosti akreditované študijné programy:
Absolventi Bc. štúdia sú pripravovaní na pracovné pozície:
V rámci "magisterského stupňa štúdia" sú akreditované študijné programy:
Absolventi Mgr. štúdia sú pripravovaní na pracovné pozície:
Anglický jazyk:
Doktorandské štúdium, habilitačné konania a vymenúvania na profesorov.
Odrazom úrovne vedeckovýskumnej činnosti a kvalifikačnej štruktúry Pedagogickej fakulty PU sú akreditované práva:
Veda a výskum.
Základný i aplikovaný výskum Pedagogickej fakulty PU (v oblastiach):
Vedeckovýskumné projekty:
Prezentovanie a publikovanie výsledkov výskumu:
Prehľad dekanov.
Pedagogickej fakulty, Vyššej pedagogickej školy, Pedagogického inštitútu, Pedagogickej fakulty UPJŠ a Pedagogickej fakulty Prešovskej univerzity v Prešove:
Pod cintorínom

Pod cintorínom je ulica:
Pod Dúbravou

Pod Dúbravou je ulica:
Pod Hôrkou

Pod Hôrkou je ulica:
Pod Skalkou

Pod Skalkou je ulica:
Mark Ronson

Mark Daniel Ronson (* 4. september 1975, St John's Wood, Londýn, Spojené kráľovstvo) je anglický hudobník, DJ a hudobný producent. Kým jeho debutový album "Here Comes the Fuzz" nebol v hudobných rebríčkoch úspešný, jeho druhý album "Version" obsahoval tri hity v prvej desiatke a v roku 2008 získal cenu Brit Award v kategórii pre najlepší britský spevák. Jeho tretí štúdiový album "Record Collection" bol vydaný dňa 27. septembra 2010 a dosiahol druhú priečku v Spojenom kráľovstve.
V roku 2014 sa jeho singel „Uptown Funk“ v spolupráci s Brunom Marsom dostal na prvú priečku v USA aj v UK. Pieseň získala Brit Award v kategórii britský singel roka a v roku 2016 Grammy Award za nahrávku roka a za najlepší popový výkon dua alebo skupiny. Jeho štvrtý štúdiový album s názvom "Uptown Special", bol vydaný v januári 2015 a stal sa albumom číslo jeden v Spojenom kráľovstve.
Ronson produkoval debutový album speváčky Adele, "19". Získal uznanie za produkciu albumu "Back to Black" od Amy Winehouse, za ktorý získal cenu Grammy pre producenta roka (neklasické nahrávky), najlepší vokálny popový album a nahrávku roka za singel „Rehab“.
Mladosť.
Mark Ronson sa narodil v nemocnici Wellington Hospital v londýnskej štvrti St John's Wood. Jeho rodičia sú pôvodom Aškenázski Židia s predkami z Rakúska, Ruska a Litvy a Ronson bol vychovaný v konzervatívnom judaizme.
Ocenenia a nominácie.
Grammy Awards.
Mark Ronson je držiteľom piatich cien Grammy, z ktorých všetky vyhral v rovnakom čase.
Radnica v San José

Radnica v San José () je sídlo mestskej správy stojace na 200 East Santa Clara Street v kalifornskom meste San José. Budovu navrhol Richard Meier a verejnosti bola otvorená 15. októbra 2005 – nahradila pôvodnú radnicu na North First Street, ktorá bola v prevádzke v období 1958 – 2005. V období 1889 až 1958 bola radnica na Plaza de Cesar Chavez.
Architektúra.
Architektom bol Richard Meier, tvorca Getty Center v Los Angeles, Barcelona Museum of Contemporary Art a mnohých ďalších budov.
Komlex je rozsiahly, súčasťou je 18 poschodová veža v ktorej poslednom poschodí je kancelária starostu. Vchod do radnice tvorí presklená rotunda. Náklady na výstavbu dosiahli sumu 343 miliónov dolárov. Poskytuje priestor .
Na streche veže sídli párik sokolov – Clara a Fernando El Cohete.
Dryas (syn Aigypta)

Dryas alebo Dryás ("Dryas"/iný prepis: "Dryás") je v gréckej mytológii syn egyptského kráľa Aigypta a jeho manželky Kaliadny.
Dryas bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Peloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Dryas si bral za manželku Eurydiku, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Kleopatra (dcéra Danaa)

Kleopatra ("Kleopatra") je v gréckej mytológii dcéra líbyjského kráľa Danaa a jeho manželky Polyxo.
Kleopatra bola jedna z päťdesiatich dcér líbyjského kráľa Danaa. Antický autor Apollodoros z Atén uvádza, že Danaos mal dve dcéry, ktoré sa volali Kleopatry. Jej sestra Kleopatra bola podľa Apollodora dcérou Danaa a Hamadryády Foiby, alebo Atlanteie, kým ona bola dcérou Polyxo. 
O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Kleopatre za manžela vybrali Herma, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Kleopatra a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Pod Stráňou

Pod Stráňou je ulica:
Podháj (ulica)

Podháj je ulica:
Priehrada (ulica)

Priehrada je ulica:
Ram Records

Ram Records je nezávislé hudobné vydavateľstvo, ktoré v roku 1992 založil Andy C s pomocou svojho blízkeho priateľa Anta Milesa. Je jedným z hlavných drum and bassových vydavateľstiev.
Vydavateľstvo a obchodné záležitosti v súčasnosti vedie Andy C a jeho obchodný partner Scott Bourne (Red One). Počas svojho účinkovania vyhralo vydavateľstvo množstvo ocenení za svoju aktivitu, vydávanie hudby a tiež za svojich interpretov. Vydavateľstvo je známe svojimi klubovými nocami. Tie začali v klube The End a pokračovali 11 rokov, kým bol v decembri 2008 klub zavretý. Neskôr od februára 2009 sa začali tieto udalosti konať v klube Matter, ktorý bol tiež v júni 2010 zavretý. Nový domov pre klubové noci Ram Records je nočný klub Fabric vo štvrti Farringdon v Londýne.
DC Breaks

DC Breaks je britská drum and bassová dvojica, ktorú tvoria Dan Havers a Chris Page. Dvojica v roku 2010 podpísala zmluvu s vydavateľstvom Ram Records a v súčasnosti pracujú na svojom debutovom albume. Dvojica tiež účinkovala v mix show Drum n Bass rádia BBC Radio 1Xtra s Crissy Crissom a DJom Baileym.
Svoje prvé EP vydali v máji 2010 cez Viper Recordings, z ktorého je najznámejšia skladba „Halo“ a ich skladby sú použité aj v kompilácii Andyho C "Nightlife 4" (2008) a "Nightlife 5" (2010) a vo Futureboundovej kompilácii "Acts of Madmen" (2009).
STS-33

STS-33 bola misia amerického programu raketoplánov, konkrétne stroja "Discovery" v novembri 1989. Bol to 32. štart raketoplánu a 9. let stroja "Discovery". Hlavným cieľom letu bolo vynesenie satelitu (ELINT) pre ministerstvo obrany.
One More Time (Daft Punk)

„One More Time“ je skladba francúzskej house dvojice Daft Punk vydaná ako singel dňa 13. novembra 2000, pričom neskôr sa objavila na ich albume "Discovery" z roku 2001. Je to french housová skladba, známa vokálmi amerického hudobníka Romanthonyho, ktoré sú podrobené Auto-Tune a kompresii. „One More Time“ bola najúspešnejšou skladbou v rebríčkoch skupiny Daft Punk, až kým v roku 2013 vydali skladbu „Get Lucky“.
skladba sa umiestnila na 5. mieste v zozname 500 songs of the 2000s časopisu "Pitchfork Media" a na 33. mieste v zozname Top 100 Songs of the Decade a na 307. mieste v zozname The 500 Greatest Songs of All Time časopisu "Rolling Stone". Tiež bola zvolená časopisom "Mixmag" za najlepšiu tanečnú nahrávku všetkých čias.
V USA sa do júna 2013 predalo 1 047 000 kópií singlu, čím sa stal prvým singlom dvojice s predajom milión kusov.
Glaukippé (dcéra Danaa)

Glaukippé alebo Glaukippa ("Glaukippé") je v gréckej mytológii dcéra líbyjského kráľa Danaa a jeho manželky Polyxo.
Glakippé bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Glaukippe za manžela vybrali Potamóna, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Glaukippé a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Bejzbal na Bolivarianských hrách 2013

Bejzbal na Bolivarianských hrách 2013 bol bejzbalový turnaj v rámci multišportového podujatia Bolivarianských hier 2013, ktorý sa konal v mestách Trujillo a Callao, v Peru od 17. do 24. novembra 2013, za účasti 6 mužských tímov. Bejzbalový turnaj sa na hrách organizoval trinástykrát. Všetky zápasy sa hrali na 2 štadiónoch: Videna a Villa Regional del Callao. Víťazom sa stali bejzbalisti Panamy, ktorí vyhrali vo všetkých stretnutiach.
Účastníci.
 Číslo udáva umiestnenie v medzinárodnom rebríčku IBAF v roku 2013.
Potamón (mytológia)

Potamón alebo Potamon ("Potamón") je v gréckej mytológii syn egyptského kráľa Aigypta a jeho manželky Kaliadny.
Potamón bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Potamón si bral za manželku Glaukippu, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Prídavné spaľovanie

Prídavné spaľovanie alebo forsáž je súčasť niektorých prúdových motorov, prevažne v nadzvukových vojenských stíhačkách. Jeho úlohou je dočasné zvýšenie ťahu prúdového motora v situáciách, kde je požadované zväčša krátkodobé zvýšenie výkonu stroja. Sú to situácie ako vzlet, bojové manévre alebo nadzvukový let.
História.
Za predchodcu lietadiel s prídavným spaľovaním je možné považovať projekt lietadla Caproni-Campini N.1, navrhnutý v roku 1931 a postavený v roku 1940. Ten mal ale ešte prúd vzduchu vytváraný piestovým motorom. Pre turbínový motor bolo prídavné spaľovanie použité v projekte lietadla Miles M.52 počas posledných rokov druhej svetovej vojny.
Princíp.
Zvýšenie ťahu je dosiahnuté vstrekovaním paliva priamo do výtokovej trysky za turbínou. Palivo je zapálené horúcimi prúdiacimi plynmi a okamžite zvyšuje ťah prúdového motora približne o jednu tretinu. Z princípu je prídavné spaľovanie veľmi náročné na spotrebu paliva, preto sa používa iba v určitých situáciách a v obmedzenom čase. Výnimkou je motor Pratt &amp; Whitney J58 použitý na pohon lietadla SR-71 Blackbird a Soloviov D-30F6 pre lietadlo MiG-31 ktoré boli konštruované na dlhé lety s režimom zapnutého prídavného spaľovania.
Použitie.
Jediné civilne lietadlá, vybavené motormi s prídavným spaľovaním, sú Concorde a Tupolev Tu-144. Tie používajú „wet“ režim pri štarte a pre skrátenie času stráveného pri podzvukovom lete (na prekonávanie zvukovej bariéry), kedy je najväčší odpor vzduchu. Okrem týchto dvoch civilných výnimiek je možné nájsť motory s prídavným spaľovaním iba vo vojenských a experimentálnych lietadlách.
Thurston Moore

Thurston Joseph Moore (* 25. júl 1958, Coral Gables, Florida, USA) je americký spevák a gitarista, známy ako člen rockovej formácie Sonic Youth a Chelsea Light Moving. V roku 2004 ho časopis Rolling Stone zaradil na 33. miesto v stovke najlepších gitaristov všetkých čias.
Softbal na Bolivarianských hrách 2013

Softbal na Bolivarianských hrách 2013 bol softbalový turnaj v rámci multišportového podujatia Bolivarianských hier 2013, ktorý sa konal v mestách Trujillo a Lima, v Peru od 23. do 30. novembra 2013, za účasti 7 ženských tímov. Softbalový turnaj sa na hrách organizoval ôsmykrát. Zápasy sa hrali na štadiónoch Videna a Estadio La Unión (AELU). Víťazom sa stali softbalistky Dominikánskej republiky, ktoré vyhrali vo všetkých stretnutiach.
Zeynep Ahunbay

Zeynep Ahunbay (* 20. jún 1946, Ünye, Turecko) je turecká historička architektúry.
Životopis.
V roku 1976 získala doktorát z histórie architektúry na Technickej univerzite v Istanbule, a v roku 1988 tu bola vymenovaná za profesorku. Publikovala mnoho kníh o reštaurovaní a uchovávaní kultúrneho dedičstva. Jej najväčším počinom je opätovná výstavba mešity Zeyrek, spolu s historikmi Metinom Ahunbayom a Robertom Ousterhoutom, ako aj opätovná výstavba opevnenia Istanbulu.
V súčasnosti pracuje na projekte zachovania stavby Hagia Sofia a na reštaurovaní mesta Hasankeyf.
Mešita v Maltepe

Mešita v Maltepe je stavba v ankarskej časti Maltepe na Şehit Gönenç Caddesi.
Opis.
Mešita, ktorú navrhol architekt Recai Akçay, bola postavená v rokoch 1954 – 1959. Jej výstavbu iniciovalo združenie "„Ankara Maltepe'de Bir Cami Yaptırma Derneği“" v roku 1950.
Budova bola vybudovaná v klasickom osmanskom štýle, ale iba s dvoma 50-metrovými minaretmi namiesto štyroch. Každý z nich má 142 schodov. Priestor modlitebne je osvetlený mnohými vitrážovými oknami. Horné časti kupoly sú ozdobené maľbami textov z koránu a steny sú do výšky 5 metrov pokryté dlaždicami.
Utica Comets

Utica Comets je nový profesionálny hokejový klub, vystupujúci od sezóny 2013/14 v American Hockey League. Mužstvo bude pôsobiť v meste Utica v New Yorku. Svoje domáce zápasy budú hrať "Komety" v aréne Utica Memorial Auditorium, kapacitou najmenšieho štadióna v lige.
Klub v súťaži nahradil celok Peoria Rivermen a bude vykonávať funkciu farmy mužstva NHL Vancouver Canucks. V meste hral AHL v rokoch 1987 – 93 klub Utica Devils.
Premiérový zápas Comets sa konal 11. októbra 2013 na lade Rochester Americans, celok prehral 1:4. Domáca premiéra 23. októbra proti Albany Devils SKONčILA pred vypredaným hľadiskom výsledkom 1:4.
Superkopa galaxií

Superkopa galaxií (tiež supergalaxia) je zoskupenie kôp a skupín galaxií, ktoré v súčte obsahujú niekoľko tisíc až stoviek tisíc jednotlivých galaxií. Jednotlivé nadkopy sa môžu vzájomne prelínať. Mliečna cesta je ako súčasť Miestnej skupiny galaxií spoločne s ďalšími kopami galaxií (z ktorých najbližšia je Kopa galaxií v Panne) súčasťou Miestnej superkopy galaxií.
Sokolovská ulica

Sokolovská ulica je ulica:
Starohorská ulica

Starohorská ulica je ulica:
Stavebná ulica

Stavebná ulica je ulica:
Strážovská ulica

Strážovská ulica je ulica:
Strmá ulica

Strmá ulica je ulica:
Stupy

Stupy je ulica:
Švermova ulica

Švermova ulica je ulica:
Kisseus (syn Aigypta)

Kisseus ("Kisseus") je v gréckej mytológii syn egyptského kráľa Aigypta a jeho manželky Kaliadny.
Kisseus bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Kisseus si bral za manželku Anthéleiu, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Anthéleia

Anthéleia ("Anthéleia") je v gréckej mytológii dcéra líbyjského kráľa Danaa a jeho manželky Polyxo.
Anthéleia bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Anthéleii za manžela vybrali Kissea, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Anthéleia a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Eden Cale

Eden Cale (rodným menom Eden Myfanwy Cale; * 14. júl 1985, New York, USA) je americká režisérka a herečka. Jej otec je waleský hudobník John Cale.
V roku 2006 hrala vo filme "Revolution in Three Acts" režisérky Valerie Veatchovej. Film bol predstavený na New York International Independent Film and Video Festival. V roku 2010 nakrútila režisérsky debut s názvom "The Roast" a podieľala sa na dokumentárnom snímku "Edie: Girl on Fire". Je tiež režisérkou videoklipu k piesni „Catastrofuk“ svojho otca. Rovnako spievala sprievodné vokály v niekoľkých otcových piesňach z albumov "Walking on Locusts" (1996), "5 Tracks" (2003), "HoboSapiens" (2003) a "Shifty Adventures in Nookie Wood" (2012).
Fernando Eimbcke

Fernando Eimbcke (* 1970, Mexiko, Mexiko) je mexický filmový režisér a scenárista.
Životopis.
Študoval v období 19921996 divadelné a filmové vedy na Universidad Nacional Autónoma de México. Už počas štúdií točil krátke filmy a pokračoval aj po ukončení školy. Početné krátke filmy a hudobné videá ho preslávili a umožnili vznik jeho celovečerného debutu "Temporada de patos" v roku 2004. Film bol úspešný a získal ocenenie na niekoľkých festivaloch. Oceňované sú aj jeho ďalšie diela.
Jiří Vítězslav Šamla

Jiří Vítězslav Šamla (* 17. september 1913, Brno† 14. máj 1994, Brno) bol český esperantista, úradník rádiovej stanice v Brne, hovorca rádia Verda Stacio, básnik a odborník na citrusy. Bol synom Márie Strejčkovej-Šamlovej.
Preložil brožúrky opier "Predaná nevesta" (skôr ako Tomáš Pumpr), "Bozk", "Na ružách ustlané", "Poľská krv", divadelné hry od Averčenka ("Silný charakter - Tichý sused") a Bass ("Zanechaný"), báseň "Balada o kuričových očiach" od Jiřího Wolkera, napísal učebnicu ""Moderní učebnice mezinárodního jazyka". Písal aj poéziu v češtine.
Od roku 1927 bol esperantistom. Často hovoril v esperantskom rozhlase z Brna. Pre rozhlasové vysielanie preložil viaceré texty. Napísal česko-esperantskú brožúru „Per poŝtmarko kaj Esperanto ekkonu la mondon" („Cez poštovú známku a esperanto spoznaj svet″) (1934).
Po vojne bol obvinený zo spolupráce s okupantmi a zadržaný vo väzbe. Po oslobodení sa nevrátil k esperantskému hnutiu. Namiesto toho začal s pestovaním citrusov, bol veľmi činný v klube pestovateľov citrusov, redaktor ich časopisu a autor kníh o citrusoch.
Dusenie (tepelná úprava)

Dusenie (udusenie) je spôsob tepelnej úpravy pokrmov, pri ktorom sa využíva menšie množstvo vody a teplota vzniknutej pary. 
Tento spôsob podobný vareniu je šetrný k spracovávanej surovine, nakoľko pri ňom dochádza k malým stratám živín a vitamínov. Pri dusení pod pokrievkou vznikne vývar a para, ktoré zachovajú požadované látky a zvýraznia chuť pokrmu. Často sa používa tzv. "základ", pozostávajúci zo zeleniny, najčastejšie cibule.
Vojvodca

Vojvodca je (slávny) vojenský veliteľ, resp. vojenský veliteľ, ktorý počas vojny šikovne vedie ozbrojené sily štátu alebo ich veľké vojenské formácie (spravidla operačno-strategické jednotky), a ktorý ovláda umenie prípravy a vedenia bojových akcií. 
Medzi vojvodcov sa radia talentované osoby s kreatívnym myslením, bohatými bojovými skúsenosťami a vysokými organizačnými schopnosťami, intuíciou a predovšetkým schopnosťou predvídať budúci vývoj vojenských operácií, resp. predvídať ťahy nepriateľa, a všeobecne vlastnosťami vedúcimi k čo najefektívnejšiemu využitiu dostupných síl a prostriedkov na dosiahnutie víťazstva.